《半方壶诗》
宋代·李新

讘人未得老三山，半作方壶忆夜坛。鹤本令威来汉表，凤翔萧史下琼栏。

到门佳客双凫落，入座清风六月寒。破灶黄金已无数，定知云翼说烧丹。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。